Εκμέκ κανταΐφι
Λαχταριστό εκμέκ κανταΐφι με ελαφριά κρέμα και καβουρδισμένα αμύγδαλα. Ένα γλυκό που όλοι λατρεύουμε!
450 γρ. φύλλο για κανταΐφι, 125 γρ. βούτυρο αγελάδας, 300 ml (1½ κούπα) νερό, 300 ml (1½ κούπα) χυμός πορτοκαλιού, 300 γρ. (1½ κούπα) ζάχαρη, 2 λίτρα (5 κούπες) φρέσκο γάλα, 100 γρ. (3/4 κούπας) κορν φλάουρ, 250 γρ. (1 + 1/4 κούπας) ζάχαρη, 60 γρ. (1/3 κούπας) σιμιγδάλι ψιλό, 4 κάψουλες βανιλίνη, 150 γρ. βούτυρο αγελάδας, σε κομμάτια, 4 αυγά, χωριστά τα ασπράδια από τους κρόκους, 500 ml (2½ κούπες) κρέμα γάλακτος με 35% λιπαρά, 50 γρ. (1/3 κούπας) ζάχαρη άχνη, 150 γρ. αμύγδαλα καβουρδισμένα
Σε ένα μπρίκι ζεσταίνουμε το βούτυρο σε μέτρια φωτιά, μέχρι να λιώσει.Προθερμαίνουμε τον φούρνο στους 160°C. Σε ένα ταψί μεγέθους 30 x 40 εκ. απλώνουμε τo φύλλo κανταϊφιού και το αφρατεύουμε ανοίγοντάς το με τα χέρια μας. Το στρώνουμε ομοιόμορφα και το ραντίζουμε με το λιωμένο βούτυρο. Ψήνουμε για περίπου 6-8 λεπτά μέχρι να πάρει ένα ωραίο χρώμα. Το αναποδογυρίζουμε και το βάζουμε να ψηθεί και από την άλλη πλευρά περίπου άλλα 6-8 λεπτά.Ξεφουρνίζουμε και αφήνουμε να κρυώσει. Εν τω μεταξύ ετοιμάζουμε το σιρόπι.Βάζουμε όλα τα υλικά σε ένα κατσαρολάκι και βράζουμε σε μέτρια προς δυνατή φωτιά για 10 λεπτά (από τη στιγμή που το υγρό θα αρχίσει να κοχλάζει).Αποσύρουμε από τη φωτιά και, όπως είναι ζεστό, το περιχύνουμε πάνω στο κρύο κανταΐφι.Βάζουμε σε μια κατσαρόλα το γάλα με τους κρόκους και ζεσταίνουμε σε μέτρια φωτιά, ανακατεύοντας με το σύρμα, μέχρι να διαλυθούν οι κρόκοι. Σε ένα μπολ ανακατεύουμε το κορν φλάουρ, τη ζάχαρη, το σιμιγδάλι και τις βανίλιες, προσθέτουμε λίγο από το ζεστό μείγμα του γάλακτος και ανακατεύουμε καλά μέχρι να αναμειχθούν.Αδειάζουμε το μείγμα μέσα στην κατσαρόλα με το υπόλοιπο γάλα. Ανακατεύουμε συνεχώς μέχρι να ομογενοποιηθεί και να πήξει η κρέμα. Αποσύρουμε από τη φωτιά, προσθέτουμε το βούτυρο και ανακατεύουμε να αναμειχθεί. Αφήνουμε για λίγο να κρυώσει.Χτυπάμε στο μίξερ τα ασπράδια με το σύρμα, μέχρι να σχηματιστεί μια απαλή μαρέγκα. Την αδειάζουμε στην κατσαρόλα με την κρέμα και ανακατεύουμε απαλά με κουτάλι, μέχρι να αναμειχθεί.Στρώνουμε την κρέμα επάνω στο κανταΐφι. Τοποθετούμε στο ψυγείο για 4-5 ώρες.Καθαρίζουμε τον κάδο του μίξερ και χτυπάμε με το σύρμα την κρέμα γάλακτος με την άχνη μέχρι να γίνει μια σφιχτή σαντιγί.Καλύπτουμε την επιφάνεια της κρέμας με τη σαντιγί και αφήνουμε ξανά στο ψυγείο για 1 ώρα.Πριν σερβίρουμε το εκμέκ κανταΐφι, πασπαλίζουμε με τα αμύγδαλα.
Αλεύρι (ζύμες),Γάλα,Ζάχαρη